**Előterjesztés**

**Testvértelepülési referensi megbízásról**

,,A katasztrófavédelemről és a hozzá kapcsolódó egyes törvény módosításáról szóló 2011.évi CXXVIII törvény 46.§.(4). bekezdése alapján a különleges jogrend alatt meghatározandó döntés keretében,,

**1.Előzmények, különösen az adott tárgykörben hozott korábbi testületi döntések és azok végrehajtásának állása: ------**

**2. Jogszabályi hivatkozások**:

**3.Költségkihatások és egyéb szükséges feltételeket, illetve megteremtésük javasolt forrásai:**

Nincs

**4. Tényállás bemutatása:**

Telki község Önkormányzata 2014.december 19-én 121/2014.(XII.18.) Öh. számú határozata alapján közművelődési megállapodást kötött a Telki Kultúra Közhasznú Alapítvánnyal a törvényben, és rendeletekben meghatározott az önkormányzat feladatának jelölt közművelődési feladatok ellátására, kiemelten a település testvértelepülési kapcsolatok ápolásával összefüggő feladatok vitelét.

Az Alapítvány kiemelt célja a testvértelepülési témakörben a különböző kultúrák (testvér-települési kapcsolatok) közötti kapcsolatok kiépítésének és fenntartásának segítése. Az alapcélokhoz kapcsolódó belföldi és nemzetközi kapcsolatok, közösségi kezdeményezések megvalósítása, működtetése és támogatása, különös tekintettel az ifjúsági korosztályra. A magyarországi nemzeti és etnikai kisebbségekkel, valamint a határon túli magyarsággal kapcsolatos tevékenység, nemzetiségi, kisebbségi kultúra ápolása.

A Kodolányi János Közösségi Ház és Könyvtár intézmény megalapításával a közművelődési feladatok teljes egészében az új közművelődési intézményhez kerültek.

Az Alapítvány feladatai az elmúlt években az alábbiakra szorítkoztak:

A különböző kultúrák (testvér-települési kapcsolatok) közötti kapcsolatok kiépítésének és fenntartásának segítése. Az alapcélokhoz kapcsolódó belföldi és nemzetközi kapcsolatok, közösségi kezdeményezések megvalósítása, működtetése és támogatása, különös tekintettel az ifjúsági korosztályra. A magyarországi nemzeti és etnikai kisebbségekkel, valamint a határon túli magyarsággal kapcsolatos tevékenység, nemzetiségi, kisebbségi kultúra ápolása.

Mivel az Alapítvány kúratóriumának elnöke Móczár Gábor korábbi alpolgármester fogta össze és az Alapítványon keresztül szervezte ezeket a feladatokat hosszú – hosszú évek óta. Az alpolgármesteri tisztségről történő lemondását követően Móczár Gábor jelezte, hogy ezt a feladatot a továbbiakban is szívesen vállalja, az önkormányzat pedig továbbiakban is számít ezen munkájára.

Móczár Gábor az önkormányzat munkáját a testvértelepülési kapcsolatok ápolása terén, mint testvértelepülési referensként tudja a leginkább segíteni, ezért javaslom testvértelepülési referensként történő megbízását.

A referensi megbízás nem a hagyományos értelemben vett referensi megbízás, mely köztisztviselői jogviszonyban történő foglalkoztatást jelent, hanem egy önkormányzat által létrehozott társadalmi megbízatás a képviselő-testület által hozott határozatban meghatározott feladatellátásra.

**A testvértelepülési referens javasolt feladatai:**

* Javaslataival segíti a Polgármester és az önkormányzat munkáját a testvértelepülési ügyek előkészítésében
* Véleményt nyilvánít az Önkormányzat testvértelepülési kapcsolataival összefüggő döntésekben
* Aktív szerepet tölt be a testvértelepülési kapcsolatok ápolásában, testvértelepülési programok szervezésében
* Aktív szerepet tölt be új testvértelepülési kapcsolat létrehozásának feltérképezésében, testvértelepülési együttműködés előkészítésében
* Aktívak közreműködik a testvértelepülési programok szervezésében
* Figyelemmel kíséri a testvértelepülési kapcsolatok ápolásához köthető pályázati lehetőségeket
* Mint meghívott részt vesz a tevékenységi körét érintő előterjesztéseket tárgyaló bizottsági és képviselő-testületi üléseken.

Telki, 2021. május 17.

Deltai Károly

polgármester

**Határozati javaslat**

**Telki Község Polgármesterének**

**…/2021.(V…….) Polgármesteri határozata**

**Testvértelepülési referensi megbízásról**

Telki község Polgármestere a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm.rendelet, illetve a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében eljárva az alábbi döntést hozza:

Az önkormányzat testvértelepülési kapcsolatainak ápolásában és bonyolításában való közreműködésére Móczár Gábor részére testvértelepülési referensi megbízást adok.

**A testvértelepülési referens feladatai:**

* Javaslataival segíti a Polgármester és az önkormányzat munkáját a testvértelepülési ügyek előkészítésében
* Véleményt nyilvánít az Önkormányzat testvértelepülési kapcsolataival összefüggő döntésekben
* Aktív szerepet tölt be a testvértelepülési kapcsolatok ápolásában, testvértelepülési programok szervezésében
* Aktív szerepet tölt be új testvértelepülési kapcsolat létrehozásának feltérképezésében, testvértelepülési együttműködés előkészítésében
* Aktívak közreműködik a testvértelepülési programok szervezésében
* Figyelemmel kíséri a testvértelepülési kapcsolatok ápolásához köthető pályázati lehetőségeket
* Mint meghívott részt vesz a tevékenységi körét érintő előterjesztéseket tárgyaló bizottsági és képviselő-testületi üléseken.

A megbízatás visszavonásig él.

**Felelős:** Polgármester

**Határidő:** azonnal